Priekšlikums PADOMES REGULA, ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību /* COM/2012/0638 final - 2012/0301 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Ražojumiem ir vajadzīgas autonomas Savienības tarifa kvotas, ja ražošana Savienībā nav pietiekama, lai kārtējā kvotu periodā Savienībā apmierinātu izmantotājas nozares vajadzības. Atsaucoties uz vairāku dalībvalstu pieprasījumiem, Komisija kopā ar attiecīgajiem valdību ekspertiem izvērtēja autonomu tarifa kvotu ieviešanas lietderību atsevišķiem lauksaimniecības un rūpniecības ražojumiem. Padome 2009. gada 22. decembrī pieņēma Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību, lai saskaņā ar vislabvēlīgākajiem nosacījumiem varētu apmierināt attiecīgo produktu pieprasījumu Savienībā. Savienības tarifa kvotas ar samazinātu vai nulles autonomā kopējā muitas tarifa nodokļa likmi attiecīgiem apjomiem būtu jāievieš, netraucējot šo ražojumu tirgu. Apspriežoties Ekonomikas un tarifu jautājumu darba grupas sanāksmēs, tika secināts, ka dalībvalstis ir gatavas ieviest kvotas ražojumiem, uz kuriem attiecas regulas priekšlikums, neiejaucoties šo ražojumu tirgū. Priekšlikums ir saskaņā ar lauksaimniecības, tirdzniecības, uzņēmējdarbības, attīstības un ārējo attiecību politiku. Jo īpaši šis priekšlikums neskar to valstu intereses, kuras ar ES noslēgušas preferenciālas tirdzniecības nolīgumus (piemēram, VPS, ĀKK režīms, kandidātvalstis un potenciālās kandidātvalstis). 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Ir notikusi apspriešanās ar Ekonomikas un tarifu jautājumu darba grupu, kas pārstāv katras dalībvalsts attiecīgās ražošanas nozares. Visas norādītās kvotas atspoguļo darba grupas panākto vienošanos. Netika minēts, ka pastāvētu nopietns risks ar neatgriezeniskām sekām. Šis priekšlikums tiks pakļauts dienestu savstarpējo konsultāciju procedūrai un publicēts, kad to būs pieņēmusi Padome. 3. PRIEKŠLIKUMA JURIDISKIE ASPEKTI Grozījumi Padomes regulā, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību, par juridisko pamatu izmantojot Līguma par Eiropas Savienības darbību 31. pantu. Saskaņā ar minēto pantu autonomās tarifa kvotas ar kvalificētu balsu vairākumu nosaka Padome pēc Komisijas priekšlikuma. Priekšlikums ir Savienības ekskluzīvā kompetencē. Tāpēc subsidiaritātes principu nepiemēro. Šie pasākumi ir saskaņā ar principiem, kuru mērķis ir vienkāršot procedūras ārējā tirdzniecībā iesaistītiem uzņēmējiem, un ar Komisijas 2011. gada paziņojumu par autonomo tarifu atcelšanu un kvotām (C 363, 13.12.2011., 6. lpp.). 4. IETEKME UZ BUDŽETU Neiekasēti muitas nodokļi, kuru kopējais apjoms ir EUR 750 000. 2012/0301 (NLE) Priekšlikums PADOMES REGULA, ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 31. pantu, ņemot vērā Eiropas Komisijas priekšlikumu[1], tā kā: (1) Lai nodrošinātu Savienībā nepietiekamā daudzumā ražotu preču pietiekamu un nepārtrauktu piegādi un nepieļautu nekādus tirgus traucējumus, atsevišķiem lauksaimniecības un rūpniecības ražojumiem ar Padomes Regulu (ES) Nr. 7/2010[2] ir ieviestas autonomas tarifa kvotas. Ražojumus, uz kuriem attiecas minētās tarifa kvotas, var importēt ar samazinātu vai nulles nodokļa likmi. Šo pašu iemeslu dēļ ražojumiem ar kārtas numuru 09.2658, 09.2659, 09.2660 un 09.2661 atbilstīgā apjomā ir jāievieš jaunas tarifa kvotas ar nulles nodokļa likmi, kuras būs spēkā no 2013. gada 1. janvāra. (2) Autonomo tarifa kvotu ar kārtas numuru 09.2628, 09.2634 un 09.2929 kvotas apjomi nav pietiekami, lai apmierinātu Savienības nozares vajadzības kārtējā kvotu periodā, kas beigsies 2012. gada 31. decembrī. Tāpēc minētie kvotas apjomi būtu jāpalielina no 2012. gada 1. jūlija. Tomēr autonomās tarifa kvotas ar kārtas numuru 09.2634 apjoma palielināšana neturpināsies pēc 2012. gada 31. decembra. (3) Autonomās tarifa kvotas ar kārtas numuru 09.2603 apjomu aizstāj ar apjomu, kas norādīts šīs regulas pielikumā. (4) Savienības interesēs vairs nav 2013. gadā turpināt piešķirt tarifa kvotas ražojumiem ar kārtas numuru 09.2615, 09.2636, 09.2640, 09.2813 un 09.2986. Tāpēc minētās kvotas būtu jāslēdz no 2013. gada 1. janvāra un attiecīgie ražojumi būtu jāsvītro no Regulas (ES) Nr. 7/2010 pielikuma. (5) Ņemot vērā daudzās veicamās izmaiņas, skaidrības labad Regulas (ES) Nr. 7/2010 pielikums būtu jāaizstāj pilnībā. (6) Tādēļ attiecīgi būtu jāgroza Regula (ES) Nr. 7/2010. (7) Tarifa kvotām jāstājas spēkā 2013. gada 1. janvārī, tādēļ šī regula būtu jāpiemēro no tās pašas dienas un tai būtu jāstājas spēkā nekavējoties, IR PIEŅĒMUSI ŠO REGULU. 1. pants Regulas (ES) Nr. 7/2010 pielikumu aizstāj ar šīs regulas pielikumā izklāstīto tekstu. 2. pants No 2013. gada 1. janvāra Regulas (ES) Nr. 7/2010 pielikumam pievieno jaunas tarifa kvotas ar kārtas numuru 09.2658, 09.2659, 09.2660 un 09.2661. 3. pants No 2012. gada 1. jūlija Regulas (ES) Nr. 7/2010 pielikumā: — autonomajai tarifa kvotai ar kārtas numuru 09.2628 kvotas apjomu nosaka 3 000 000 m² apmērā, — autonomajai tarifa kvotai ar kārtas numuru 09.2634 kvotas apjomu nosaka 8 000 tonnu apmērā laikposmam līdz 2012. gada 31. decembrim, — autonomajai tarifa kvotai ar kārtas numuru 09.2929 kvotas apjomu nosaka 10 000 tonnu apmērā. 4. pants No 2012. gada 31. decembra no Regulas (ES) Nr. 7/2010 pielikuma svītro tarifa kvotas ražojumiem ar kārtas numuru 09.2615, 09.2636, 09.2640, 09.2813 un 09.2986. 5. pants No 2013. gada 1. janvāra Regulas (ES) Nr. 7/2010 pielikumā: — autonomajai tarifa kvotai ar kārtas numuru 09.2603 kvotas apjomu nosaka 9 000 tonnu apmērā. 6. pants Šī regula stājas spēkā dienā, kad tā publicēta Eiropas Savienības Oficiālajā Vēstnesī. To piemēro no 2013. gada 1. janvāra, izņemot 3. pantu, kuru piemēro no 2012. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs PIELIKUMS Kārtas Nr. || KN kods || TARIC || Apraksts || Kvotas ilgums || Kvotas lielums || Kvotas nodevas likme (%) 09.2849 || ex 0710 80 69 || 10 || Saldētas Auricularia polytricha šķirnes sēnes, neapstrādātas vai vārītas ūdenī vai tvaicētas, kuras izmanto gatavo ēdienu ražošanā (1)(2) || 01.01-31.12 || 700 tonnu || 0 % 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Dabīga neapstrādāta tabaka, sagriezta vienādos gabalos vai nesagriezta, kuras muitas vērtība nav mazāka par 450 Euro/100 kg neto svara, ko izmanto kā aptinumu vai kā saistvielu, ražojot izstrādājumus, kas minēti 2402 10 00 apakšpozīcijā (1) || 01.01-31.12 || 6 000 tonnu || 0 % 09.2928 || ex 2811 22 00 || 40 || Silīcija dioksīdu saturošs pildījums granulu veidā ar silīcija dioksīda saturu vismaz 97 % || 01.01-31.12 || 1 700 tonnu || 0 % 09.2703 || ex 2825 30 00 || 10 || Vanādija oksīdi un hidroksīdi, tikai sakausējumu ražošanai (1) || 01.01-31.12 || 13 000 tonnu || 0 % 09.2806 || ex 2825 90 40 || 30 || Volframa trioksīds, tostarp zilais volframa oksīds (CAS RN 1314-35-8 + 39318-18-8) || 01.01-31.12 || 12 000 tonnu || 0 % 09.2929 || 2903 22 00 || || Trihloretilēns (CAS RN 79-01-6) || 01.01-31.12 || 10 000 tonnu || 0 % 09.2837 || ex 2903 79 90 || 10 || Bromohlorometāns (CAS RN 74-97-5) || 01.01-31.12 || 600 tonnu || 0 % 09.2933 || ex 2903 99 90 || 30 || 1,3-dihlorbenzols (CAS RN 541-73-1) || 01.01-31.12 || 2 600 tonnu || 0 % 09.2950 || ex 2905 59 98 || 10 || 2-Hloretanols apakšpozīcijā 4002 99 90 iekļauto šķidro tioplastu ražošanai, (CAS RN 107-07-3) (1) || 01.01-31.12 || 15 000 tonnu || 0 % 09.2851 || ex 2907 12 00 || 10 || o-Krezols, kura tīrība nav mazāka kā 98,5 % no svara (CAS RN 95-48-7) || 01.01-31.12 || 20 000 tonnu || 0 % 09.2624 || 2912 42 00 || || Etilvanilīns (3-etoksi-4-hidroksibenzaldehīds), (CAS RN 121-32-4) || 01.01-31.12 || 950 tonnu || 0 % 09.2638 || ex 2915 21 00 || 10 || Etiķskābe ar tīrības pakāpi 99 % vai augstāku (CAS RN 64-19-7) || 01.01-31.12 || 1 000 000 tonnu || 0 % 09.2972 || 2915 24 00 || || Etiķskābes anhidrīds (CAS RN 108-24-7) || 01.01-31.12 || 20 000 tonnu || 0 % 09.2769 || ex 2917 13 90 || 10 || Dimetilsebacāts (CAS RN 106-79-6) || 01.01-31.12 || 1 300 tonnu || 0 % 09.2634 || ex 2917 19 90 || 40 || Dodekanediokskābe, ar tīrības pakāpi vairāk kā 98,5 % (CAS RN 693-23-2) || 01.01-31.12 || 4 600 tonnu || 0 % 09.2808 || ex 2918 22 00 || 10 || o-Acetilsalicilskābe (CAS RN 50-78-2) || 01.01-31.12 || 120 tonnu || 0 % 09.2975 || ex 2918 30 00 || 10 || Benzofenon-3,3’,4,4’-tetrakarbonskābes dianhidrīds (CAS RN 2421-28-5) || 01.01-31.12 || 1 000 tonnu || 0 % 09.2632 || ex 2921 22 00 || 10 || Heksametilēndiamīns (CAS RN 124-09-4) || 01.01-31.12 || 40 000 tonnu || 0 % 09.2602 || ex 2921 51 19 || 10 || o-Fenilēndiamīns (CAS RN 95-54-5) || 01.01-31.12 || 1 800 tonnu || 0 % 09.2977 || 2926 10 00 || || Akrilnitrils (CAS RN 107-13-1) || 01.01-31.12 || 75 000 tonnu || 0 % 09.2917 || ex 2930 90 13 || 90 || Cistīns (CAS RN 56-89-3) || 01.01-31.12 || 600 tonnu || 0 % 09.2603 || ex 2930 90 99 || 79 || Bis-(3-trietoksisililpropils) tetrasulfīds (CAS RN 40372-72-3) || 01.01-31.12 || 9 000 tonnu || 0 % 09.2810 || 2932 11 00 || || Tetrahidrofurāns (CAS RN 109-99-9) || 01.01-31.12 || 20 000 tonnu || 0 % 09.2955 || ex 2932 19 00 || 60 || Flurtamons (ISO) (CAS RN 96525-23-4) || 01.01-31.12 || 300 tonnu || 0 % 09.2812 || ex 2932 20 90 || 77 || Heksān-6-olīds (CAS RN 502-44-3) || 01.01-31.12 || 4 000 tonnu || 0 % 09.2658 || ex 2933 99 80 || 73 || 5-(Acetoacetilamino)benzimidazolons (CAS RN 26576-46-5) || 01.01-31.12 || 200 tonnu || 0 % 09.2945 || ex 2940 00 00 || 20 || D-ksiloze (CAS RN 58-86-6) || 01.01-31.12 || 400 tonnu || 0 % 09.2659 || ex 3802 90 00 || 19 || Ar nātrija hidroksīdu kalcinēta diatomīta zeme || 01.01-31.12 || 30 000 tonnu || 0 % 09.2908 || ex 3804 00 00 || 10 || Nātrija lignosulfonāts || 01.01-31.12 || 40 000 tonnu || 0 % 09.2889 || 3805 10 90 || || Sulfātterpentīns || 01.01-31.12 || 25 000 tonnu || 0 % 09.2935 || ex 3806 10 00 || 10 || Kolofonijskābe un sveķskābe kas iegūtas no svaigiem oleosveķiem || 01.01-31.12 || 280 000 tonnu || 0 % 09.2814 || ex 3815 90 90 || 76 || Katalizators, kas sastāv no titāna dioksīda un volframa trioksīda || 01.01-31.12 || 3 000 tonnu || 0 % 09.2829 || ex 3824 90 97 || 19 || Nešķīstošo atlikumu cietie ekstrakti alifātiskajos šķīdinātājos, kas iegūti, ekstrahējot sveķus no koksnes, ar šādām īpašībām: — ar sveķskābju saturu, kas nepārsniedz 30 % no svara; — ar skābuma skaitli, kas nepārsniedz 110, un — ar kušanas temperatūru ne zemāku par 100° C || 01.01-31.12 || 1 600 tonnu || 0 % 09.2907 || ex 3824 90 97 || 86 || Fitosterīnu maisījums, pulverveida, kas satur pēc masas: — 75 % vai vairāk sterīnu, — ne vairāk kā 25 % stanolu, izmantošanai sterīnu/stanolu vai sterīnu/stanolu esteru ražošanā (1) || 01.01-31.12 || 2 500 tonnu || 0 % 09.2644 || ex 3824 90 97 || 96 || Preparāts, kura sastāvā ir: — 55 % vai vairāk, bet ne vairāk kā 78 % dimetilglutarāta, — 10 % vai vairāk, bet ne vairāk kā 28 % dimetiladipāta un — ne vairāk kā 25 % dimetilsukcināta || 01.01-30.06.2013 || 7 500 tonnu || 0 % 09.2140 || ex 3824 90 97 || 98 || Terciāru amīnu maisījums ar: — 2,0-4,0 % N,N-dimetil-1-oktanamīnu — vismaz 94 % N,N-dimetil-1-dekanamīnu — ne vairāk kā 2 % N,N-dimetil-1-dodekanamīnu || 01.01-31.12 || 4 500 tonnu || 0 % 09.2660 || ex 3902 30 00 || 96 || Etilēna un propilēna kopolimērs ar kausējuma viskozitāti ne augstāku par 1 700 mPa 190 °C grādos, kā noteikts saskaņā ar ASTM D 3236 metodi || 01.01-31.12 || 500 tonnu || 0 % 09.2639 || 3905 30 00 || || Poli(vinilspirts), kas satur vai nesatur nehidrolizētas acetātgrupas || 01.01-31.12 || 18 000 tonnu || 0 % 09.2616 || ex 3910 00 00 || 30 || Polidimetilsiloksāns ar polimerizācijas pakāpi, kas ir vienāda ar 2 800 monomēru vienībām (± 100) || 01.01-31.12 || 1 300 tonnu || 0 % 09.2816 || ex 3912 11 00 || 20 || Celulozes acetāta pārslas || 01.01-31.12 || 75 000 tonnu || 0 % 09.2641 || ex 3913 90 00 || 87 || Nātrija hialuronāts, nesterils, kura — masas vidējā molekulmasa (Mw) ir ne lielāka par 900 000, — endotoksīna līmenis ir ne lielāks par 0,008 endotoksīna vienībām (EU)/mg, — etanola saturs ir mazāks vai vienāds ar 1 % no masas, — izopropanola saturs ir mazāks vai vienāds ar 0,5 % no masas || 01.01-31.12 || 200 kg || 0 % 09.2661 || ex 3920 51 00 || 50 || Polimetilmetakrilāta loksnes, kas atbilst standartiem: — EN 4364 (MIL-P-5425E) un DTD5592A vai — EN 4365 (MIL-P-8184) un DTD5592A || 01.01-31.12 || 100 tonnu || 0 % 09.2645 || ex 3921 14 00 || 20 || Reģenerētas celulozes šūnu bloks, piesūcināts ar magnija hlorīda un četrvērtīgā amonija savienojumu saturošu ūdeni, izmēri 100 cm (± 10 cm) x 100 cm (± 10 cm) x 40 cm (± 5 cm) || 01.01-31.12 || 1 300 tonnu || 0 % 09.2818 || ex 6902 90 00 || 10 || Ugunsizturīgie ķieģeļi, kuru — šķautnes garums ir lielāks par 300 mm, — TiO2 saturs nepārsniedz 1 % masas, — Al2O3 saturs nepārsniedz 0,4 % masas, un — tilpuma izmaiņas 1700° C temperatūrā nepārsniedz 9 % || 01.01-31.12 || 75 tonnu || 0 % 09.2628 || ex 7019 52 00 || 10 || No stiklšķiedras austs un ar plastmasu pārklāts tīkls, kura svars ir vienāds ar 120 g/m²(± 10 g/m²), ko parasti izmanto, ražojot izrullējamus un cietos rāmjos pretinsektu aizsegus. || 01.01-31.12 || 3 000 000 m² || 0 % 09.2799 || ex 7202 49 90 || 10 || Ferohroms ar oglekļa masas saturu 1,5 % vai vairāk, bet ne vairāk par 4 %, un ar hroma masas saturu ne vairāk par 70 % || 01.01-31.12 || 50 000 tonnu || 0 % 09.2629 || ex 7616 99 90 || 85 || Teleskopisks alumīnija rokturis, ko izmanto ceļojuma somu ražošanā (1) || 01.01-31.12 || 800 000 vienību || 0 % 09.2763 || ex 8501 40 80 || 30 || Vienfāzes maiņstrāvas elektromotori ar kolektoru, kuru izejas jauda ir lielāka par 750 W, patērētā jauda ir lielāka par 1 600 W, bet ne lielāka par 2 700 W, ārējais diametrs ir lielāks par 120 mm (± 0,2 mm), bet ne lielāks par 135 mm (± 0,2 mm), un nominālais apgriezienu skaits ir lielāks par 30 000 apgr./min, bet ne lielāks par 50 000 apgr./min, kuri ir aprīkoti ar sauso vakuumsūkni, paredzēti izmantošanai putekļsūcēju ražošanai (1) || 01.01-31.12 || 2 000 000 vienību || 0 % 09.2642 || ex 8501 40 80 || 40 || Bloks, kas sastāv no — vienfāzes maiņstrāvas kolektora elektromotora ar izejas jaudu no 480 W līdz 1 400 W, patērēto jaudu no 900 W līdz 1 600 W, ārējo diametru no 119,8 mm līdz 135,2 mm, un kura nominālais apgriezienu skaits ir no 30 000 apgr./min līdz 50 000 apgr./min, — centrbēdzes ventilatora izmantošanai putekļsūcēju ražošanai (1) || 01.01-31.12 || 120 000 vienību || 0 % 09.2633 || ex 8504 40 82 || 20 || Elektriskais taisngriezis, kura jauda nepārsniedz 1 kVA un ko paredzēts izmantot epilācijas aparātu ražošanā (1) || 01.01-31.12 || 4 500 000 vienību || 0 % 09.2643 || ex 8504 40 82 || 30 || Pozīcijā 8521 un 8528 klasificējamu preču ražošanai paredzētas barošanas plates (1) || 01.01-31.12 || 1 038 000 vienību || 0 % 09.2620 || ex 8526 91 20 || 20 || Komplekts GPS sistēmai ar vietas noteikšanas funkciju || 01.01-31.12 || 3 000 000 vienību || 0 % 09.2003 || ex 8543 70 90 || 63 || Ar spriegumu vadāmi frekvences ģeneratori, kas sastāv no aktīviem un pasīviem elementiem, kuri uzmontēti uz iespiestas shēmas, kas ir apvalkā, kura ārējie izmēri nepārsniedz 30 mm x 30 mm || 01.01-31.12 || 1 400 000 vienību || 0 % 09.2635 || ex 9001 10 90 || 20 || Optiskās šķiedras pozīcijā 8544 klasificēto optiskās šķiedras kabeļu ražošanai (1) || 01.01-31.12 || 3 300 000 km || 0 % 09.2631 || ex 9001 90 00 || 80 || Neiemontētas stikla lēcas, prizmas un cementēti elementi, kas paredzēti tādu preču ražošanai, kuru KN kods ir 9002, 9005, 9013 10 un 9015 (1) || 01.01-31.12 || 5 000 000 vienību || 0 % (1) Uz muitas nodokļa samazinājumu attiecas 291.–300. pants Komisijas Regulā (EEK) Nr. 2454/93 (OV L 253, 11.10.1993., 1. lpp.). (2) Pasākums tomēr nav atļauts, ja apstrādi veic mazumtirdzniecības vai pārtikas apgādes uzņēmumi." " FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Padomes regula, ar kuru groza Regulu (ES) Nr. 7/2010, ar ko atsevišķiem lauksaimniecības un rūpniecības ražojumiem ievieš autonomas Savienības tarifa kvotas un nosaka to pārvaldību 2. BUDŽETA POZĪCIJAS Nodaļa un pants: 12. nodaļas 120. pants. Summa, kas 2012. budžeta gadā iekļauta budžetā: EUR 19 171 200 000 (B 2012) Summa, kas 2013. budžeta gadā iekļauta budžetā: EUR 18 631 800 000 (DB 2013) 3. FINANSIĀLĀ IETEKME ¨ Priekšlikumam nav finansiālas ietekmes X Priekšlikums finansiāli neietekmē izdevumus, taču tas finansiāli ietekmē ieņēmumus. Ietekme ir šāda. (miljonos EUR, viena zīme aiz komata) Budžeta pozīcija || Ieņēmumi[3] || 12 mēnešu periods, kas sākas dd/mm/gggg || [Gads: 2013] 120. pants || Ietekme uz pašu resursiem || 01/1/2013 || - 0,8 || || 6 mēnešu periods, kas sākas dd/mm/gggg || [Gads: 2/2012] 120. pants || Ietekme uz pašu resursiem || 01/07/2012 || - 0,8 (miljonos EUR, viena zīme aiz komata) Stāvoklis pēc rīcības: || [2014 – 2017] 120. pants || - 0,8 / gadā Regulā (ES) Nr. 7/2010 noteiktās autonomās tarifa kvotas dēļ neiekasēto nodokļu kopējā summa 2012. gadā tiek lēsta 54,2 miljonu euro apmērā. Tiek lēsts, ka šīs regulas grozījumu (pievienošanas un svītrošanas) rezultātā neiekasēto nodokļu summa katru gadu palielināsies par 1 miljonu euro. Pamatojoties uz iepriekš minēto, var aplēst, ka ieņēmumu zaudējumi saistībā ar šo regulu ir 1 miljons euro (bruto summa, ieskaitot iekasēšanas izmaksas) x 0,75 = 0,75 miljoni euro gadā laikposmā no 01.01.2013. līdz 31.12.2017. Šīs regulas 2. pantā norādītās kvotas atpakaļejošas piemērošanas ietekme ir 1 miljons euro. 4. Krāpšanas apkarošanas pasākumi Pārbaudes attiecībā uz dažu to ražojumu galīgo izmantošanu, uz kuriem attiecas šī Padomes regula, veiks saskaņā ar Komisijas Regulas (EEK) Nr. 2454/93 291. līdz 300. pantu. [1] OV C , , … lpp. [2] OV L 3, 7.1.2010., 1. lpp. [3] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t. i., bruto summām, no kurām atskaitītas iekasēšanas izmaksas 25 % apmērā.